Odense Adresse-Contoirs Efterretninger, 1835-09-22
Spanien. Over Havre og Hamborg have vi allerede Efterretninger fra Paris af 15d. Angaaende Tilstanden i Madrid o.s. v. iagttage den franske Regjerings Blade endnu Taushed; men den Pariser Børs=Beretning af 15de lød saaledes: "Kourserne holde sig. De bedst underrettede Spekulanter forsikkre, at Arguelles er den 8de udnævnt til Premierminister, og vort (det franske) Kabinet har bestemt udtalt, at det ikke vil afgive nogen Mellemkomst (intervenere, hvilken Beslutning det officielt har tilkjendegivet den spanske Gesandt, Hertugen af Frias." Regjerings bladenes Taushed om disse Anliggender forklarer Man deraf, at Man ikke har villet give nogen bestemt Meddelelse om den spanske Regjeringsforandring, for Man var bleven enig med sig selv om, hvilken Stilling Man i saa Henseende vilde tage; og at der desangaaende har hersket Uenighed Kabinettet, seer Man deraf, at de forskjellige ministerielle Blade endnu den 14de ikke vare enige i deres Anskuelse af denne Sag. Er det sandt, at den franske Regjering har aldeles opgivet sin Mellemkomst, saa kan Man lykønske den til denne Beslutning; thi en Jntervention imod den frisindede Bevægelse næsten over hele Spanien vilde dog have klædet Juli-Regjeringen alt for ilde, Flere sydfranske Blade indeholde Beretninger og Forandringen i Madrid, hvorefter det synes, at Man ikke har proklameret Konstitutionen af 1812, men ladet sig nøie med Ministrenes Afskedigelse og en alvorlig Forsikkring, af Dronningen, strax at ville indkalde Cortes og lade disse udarbeide en ny Forfatning. Som formeentlige Medlemmer af det nye Kabinet nævnes, foruden Arguelles som Præsident, de øvrige Hoveder for Oppositionen, de Deputerede Galiano, Jsturis, de las Navas, og Grev Almodovar, (der som bekjendt i Valencia har stillet sig i Spidsen for Bevægelsen). Jfølge en anden Beretning skulde Galiano ikke være deriblandt, hvorimod Garcia Herre ros atter skulde indtræde. - Af hvor stor Vigtighed denne Forandring vil være, dersom den bekræfter sig i sin fulde Udstrækning, vil allerede sees af en kort Udsigt over den Rolle, den nye Premierminister hidtil har spillet. Don Augustin Arguelles var allerede i Cortes=Perioderne af 1812. og 1820 til 1823 Deputeret. 1820 var han Medlem af det Ministerium, som Man kaldte de syv Perler." Han var Marquis Amarillas's Kollega under Opstanden i September 1820 (rigtigere Juli 1822), og traadte ifølge denne Opstand over til de Moderate. Tiden fra 1823 til 1833 tilbragte han i Landsforviisning i Engelland. Han besidder aldeles ingen Formue. Nyligen har han udgivet et Skrift om det kongelige Statut, og erklæret det for utilstrækkeligt. Han var hidtil Chef for Oppositionen, og viste sig stedse som en meget retsindig Mand. Han har stedse været stemt imod fransk Mellemkomst. Tidligere havde han i lang Tid, formedelst hans ualmindelige Veltalenhed, Tilnavnet el divino (den Guddommelige). Vel have hans Lidelser under hans lange Forviisning svækket hans Stemmes Kraft, men ikke formaaet at formindske hans Retsindighed eller hans Karakteerfasthed. Som Deputeret ved det sidste Cortesmøde blev han de Grundsætninger tro, hvortil han havde bekjendt sig i sin tidligere glimrende Periode, og som han havde nedlagt i Konstitutionen af 1812, til hvis Medforfattere han hører.